Danny Welbeck

**Daniel Nii Tackie Mensah «Danny» Welbeck** (født 26. november 1990) er en engelsk fotballspiller som spiller for Brighton & Hove Albion FC.

Han fikk sin seniordebut for Manchester United mot  i ligacupen den 23. september 2008. Han var i sesongen 2010–11 utlånt til . Han er en av seks engelskmenn med hattrick i champions league. 

Hans første Premier League-mål kom i seriedebuten, mot  den 15. november 2008, da han scoret med et skudd fra omtrent 25 meter nesten oppe i høyre kryss. Welbecks foreldre kom til England fra Ghana i 1970. Både Ghanas og Englands landslag har vist stor interesse for talentet, og etter å ha spilt på U17, U18, U19 og U21 laget til England fikk han sin landslagsdebut for  den 29. mars 2011.

## Klubbspill
### Tidlig karriere
Welbeck er født i Longsight, Manchester, og har ghanesiske foreldre. Welbeck ble oppdaget av Manchester United som seksåring. Åtte år gammel imponerte han i sin lokale klubb, Fletcher Moss, og ble en del av Manchester Uniteds ungdomsakademi. Welbeck ble Manchester United-spiller i løpet av 2005/06-sesongen, og spilte første kamp for klubbens U18-lag 8. april 2006, mot Sunderland. Han kom inn som innbytter kampen etter, før han tilbrakte sesongens to siste kamper på benken. Den påfølgende sesongen spilte Welbeck ytterligere 28 kamper for Manchester Uniteds U18-lag, hvor han scoret ni ganger. Åtte av kampene var i FA-cupen for ungdom, hvor Welbeck var med å føre laget til finalen, til tross for at han var to år yngre enn mange av spillerne. Til tross for at Welbeck led av Osgood–Schlatters sykdom, gjorde Welbeck framskritt, og hadde suksess også i tidlig alder.

Welbeck signerte første lærlingkontrakt med Manchester United i juli 2007, og startet 2007/08-sesongen i klubbens U18-lag, men ble raskt hentet inn til klubbens reservelag, hvor han en rekke kamper satt som innbytter. I januar 2008 ble Welbeck for første gang innkalt til Manchester Uniteds førstelag, da laget reiste til Saudi-Arabia for å møte Al-Hilal i Sami Al-Jabers testimonial-kamp. Welbeck spilte første kamp for A-laget 21. januar 2008, da han kom inn som innbytter for Anderson etter 65 minutter. Welbeck hadde muligheten til å sikre Manchester United uavgjort da han ble felt i motstandernes felt, men han satte straffesparket over tverrliggeren. Fire dager senere uttalte Alex Ferguson at han vurderte å bruke Welbeck i førstelaget for resten av sesongen. Den 9. februar 2008 avslørte Ferguson at Welbeck kom til å være involvert da Manchester United skulle møte Manchester City den påfølgende dagen. Da kampen ble spilt, var imidlertid Welbeck ikke med i troppen.

Welbeck spilte første obligatoriske kamp for Manchester Uniteds førstelag 23. september 2008, da han var med fra start i tredje runde av ligacupen mot Middlesbrough. Manchester United vant kampen 3-1, men Welbeck lykkes ikke å score, til tross for en stor sjanse i kampens tredje minutt. Welbeck spilte igjen i ligacupens fjerde runde 11. november 2008, da Manchester United møtte Queens Park Rangers. Welbeck kom inn i kampens 72. minutt for Rodrigo Possebon. Han ble felt kort tid etter i motstandernes felt, og ble tildelt straffespark som Carlos Tévez satte inn. Målet ble kampens eneste.

Første Premier League-kamp spilte Welbeck 15. november 2008, da han i kampens 63. minutt kom inn for Park Ji-sung mot Stoke. Welbeck scoret i debutkampen. Welbecks neste kamp for Manchester United skulle bli i FA-cupens tredje runde, hvor laget 4. januar 2009 møtte Southampton FC. Welbeck scoret det første av Manchester Uniteds totalt tre scoringer. Han fulgte opp prestasjonen i femte runde av cupen, hvor Manchester United slo ut Derby County.

Welbecks første scoring i 2009/10-sesongen fant sted 23. september 2009, da han scoret kampens eneste mål i tredje runde av Ligacupen mot Wolverhampton Wanderers. Welbeck scoret også i den påfølgende ligacupkampen 27. oktober 2009, da Barnsley ble slått 2–0. Welbecks første kamp i Champions League fant sted 25. november 2009, da Manchester United ble slått 0-1 av Beşiktaş. Welbeck signerte 11. desember 2009 en kontrakt med Manchester United som binder ham til klubben fram til 2013.

### Preston North End
Welbeck ble 25. januar 2010 Alex Fergusons sønn Darren Fergusons første signering som manager i Preston North End, i en låneavtale som løp ut 2009/10-sesongen. Welbecks kneskade slo seg imidlertid opp igjen. På grunn av skaden trengte Welbeck å opereres, så avtalen ble forkortet til 16. mars, så han kunne returnere til Manchester United før operasjonen.

## Landslaget
Han ble tatt ut i s tropp til VM i fotball 2018 i Russland.

## Spillerstatistikk
### Som klubbspiller
:*Oppdatert 27. desember 2014* 

## Meritter
**Manchester United**
* Premier League (1): 2012/13
* Ligacupen (1): 2008/09
* FA Community Shield (2): 2011, 2013
* FIFA Club World Cup (1): 2008

## Kilder
### Fotnoter



### Referanser


## Eksterne lenker
*